### 18.    Beslutning om godkendelse af kvalitetsrapport for folkeskolen 2016 med høringssvar

**Åbent**

Sagsnr.: 326-2016-33190       J.nr.: 17.01.00           Dokumentnr.:
326-2017-89812

**Sagstype**

Beslutning.

**Resume og sagens baggrund**

Kvalitetsrapporten for folkeskolen 2016 har været i høring
blandt skolerne og de faglige organisationer og der er indgivet i alt 25
høringssvar. Kvalitetsrapporten følger op på skolernes arbejde med de nationale
og kommunale målsætninger for skoleområdet og beskriver blandt andet
udviklingen i elevernes faglighed og trivsel. Rapporten giver desuden fire
anbefalinger til det fremadrettede arbejde. Høringsparterne har forholdt sig
til rapportens udformning, resultaterne og anbefalingerne i rapporten.

Børn- og Familieudvalget sendte kvalitetsrapporten i høring
på deres møde den 31. januar 2017.

**Indstillinger**

Direktøren indstiller, at

1. Kvalitetsrapporten
godkendes.

2. Der arbejdes
videre med de fire anbefalinger, som er:

· Det anbefales, at der sættes øget fokus på sprogindsatsen på 0-6
års området, således at eleverne får de bedste forudsætninger for at lære at
læse, når de starter i skole.

· Det anbefales, at der ses på mulighederne for at lave en
fokuseret indsats i forhold til at hæve det faglige niveau i matematik.

· Det anbefales, at der sættes øget fokus på den kommunale indsats
for at nedbringe elevernes fravær, da fraværet har stor betydning for både
elevernes læring og trivsel.

· Det anbefales, at der ses på, hvordan der kan iværksættes en
indsats i forhold til at sikre, at flere elever opnår mindst karakteren to i
dansk og matematik ved afgangsprøven i 9. klasse.

**Behandling**

Børn- og Familieudvalget, Økonomiudvalget,
Kommunalbestyrelsen.

**Sagsfremstilling**

Kvalitetsrapporten udarbejdes hvert år og beskriver
udviklingen i elevernes faglighed og trivsel over de seneste tre år. Rapporten
giver udvalget, Kommunalbestyrelsen og andre interesserede mulighed for at
følge op på, hvordan skolernes arbejde med de nationale og kommunale
målsætninger for folkeskolen skrider fremad.  Kvalitetsrapporten suppleres af skolernes
egne strategi- og handleplaner, hvori det lokale arbejde med målsætningerne
beskrives. Strategi- og handleplanerne er fremadrettede og fungerer desuden som
ledelsesværktøj på skolerne. Kvalitetsrapporten og skolernes strategi- og
handleplaner er vedlagt sagen som bilag.

Kvalitetsrapporten for folkeskolen 2016 har været i høring
blandt skolerne og de faglige organisationer. Der er indgivet i alt 25
høringssvar; heraf er 3 høringssvar fra de faglige organisationer. Samlet set
har 15 folkeskoler indsendt høringssvar fra MED-udvalget og/eller skolebestyrelsen.
Høringssvarene er vedlagt sagen som bilag.

På mødet deltager Åse Simonsen, Skoleleder på Skolen på
[adresse], og Victoria Nielsen, skoleleder på Buerup Skole, som vil
holde et oplæg om arbejdet med kvalitetsrapporten på skolerne.

*Kvalitetsrapportens konklusioner og anbefalinger*

Kvalitetsrapporten peger helt overordnet på, at skolerne
skaber en positiv udvikling i forhold til nogle af de kommunale målsætninger.
For andre mål er der stadig et godt stykke vej endnu, hvis skolevæsenet i
Kalundborg Kommune skal kunne opfylde de ambitiøse mål, der er sat for området.
Herunder præsenteres de væsentligste resultater fra rapporten i punktform:

· Resultaterne i de nationale tests og elevernes karakterer ved
afgangsprøven indikerer, at der både kan være en forskel på de enkelte skolers
elevgrundlag og på undervisningseffekten. I forhold til de nationale tests i
dansk og matematik er der stadig et stykke vej endnu for at nå resultatmålene
om, at andelen af gode elever skal være på 80 %, at andelen af de
allerdygtigste elever skal øges og at andelen af elever med dårlige resultater
skal reduceres.

· Skolerne ligger på niveau med resten af landet i forhold til at
mindske betydningen af social baggrund for elevernes faglige resultater, når
man sammenligner karaktergennemsnit med socioøkonomiske referencer. Forældrenes
uddannelsesmæssige baggrund har dog stadig stor betydning for elevernes
resultater i de nationale tests.

· Trivslen er øget lidt for eleverne i 0.-3. klasse, mens eleverne
i 4.-9. klasse trives omtrent lige så godt som i tidligere skoleår. Elevernes
ulovlige fravær er mindsket i skoleåret 2015/16. Samtidig er det samlede fravær
dog steget lidt.

· Elever, der går ud af 9. klasse i Kalundborg Kommune, forventes i
lige så høj grad som unge i resten af landet at gennemføre en
ungdomsuddannelse. Dog ses der et fald i andelen af elever, som får mindst
karakteren to i afgangsprøverne i dansk og matematik.

· Arbejdet med at skabe stærke børnefællesskaber går fremad, når
man ser på, at andelen af elever, som undervises i den almene folkeskole, er
steget.

Kvalitetsrapporten påpeger, at der allerede er flere
forskellige indsatser i gang på skolerne, som forventes at kunne bidrage til at
løfte elevernes faglighed og trivsel i fremtiden. Herunder kan nævnes det
omfattende kompetenceløft af medarbejdere og ledere, som har været politisk
prioriteret. Udover at fortsætte arbejdet med disse indsatser gives der i
rapporten fire anbefalinger:

· Det anbefales, at der sættes øget fokus på sprogindsatsen på 0-6
års området, således at eleverne får de bedste forudsætninger for at lære at
læse, når de starter i skole.

· Det anbefales, at der ses på mulighederne for at lave en
fokuseret indsats i forhold til at hæve det faglige niveau i matematik.

· Det anbefales, at der sættes øget fokus på den kommunale indsats
for at nedbringe elevernes fravær, da fraværet har stor betydning for både
elevernes læring og trivsel.

· Det anbefales, at der ses på, hvordan der kan iværksættes en
indsats i forhold til at sikre, at flere elever opnår mindst karakteren to i
dansk og matematik ved afgangsprøven i 9. klasse.

*Resumé af høringssvarene*

Som nævnt er der indgivet i alt 25 høringssvar fra skolerne
og de faglige organisationer. Høringsparterne har forholdt sig til flere
forskellige aspekter ved kvalitetsrapporten. Det gælder blandt andet rapportens
udformning og de data, den bygger på, resultaterne på kommunalt niveau og på
den enkelte skole, samt anbefalingerne i rapporten. I det følgende angives der
efter hver sætning et tal i parentes. Dette er antallet af høringssvar, som
nævner den pågældende pointe. Øvrige bemærkninger kan læses i de fulde
høringssvar, der er vedlagt sagen som bilag.

De høringssvar, som forholder sig til rapportens udformning,
er alle positive (6). Dog udtrykkes der skepsis i forhold til, om data fra de
nationale tests (og øvrige data) giver et retvisende billede af skolernes
arbejde, især på skoler med inklusionscenter (5).

I forhold til de resultater, som kvalitetsrapporten præsenterer,
udtrykker høringssvarene en positiv holdning over for andelen af unge, som
gennemfører en ungdomsuddannelse (3), det faglige niveau (2) og elevernes
trivsel (2).

Høringssvarene udtrykker en bekymring i forhold til
resultaterne af sprogvurderingen i børnehaveklassen (3), resultaterne i de
nationale tests (3), karaktererne ved afgangsprøverne (2), elevernes fravær (1)
og kompetencedækningen (1).

I høringssvarene peges der desuden på nogle parametre, som
har betydning for arbejdet med de kommunale målsætninger. Her nævnes
udfordringer med rekruttering (3), andelen af elever, der går på [adresse] og
privatskoler (3), arbejdet med stærke børnefællesskaber (1) og elevernes almene
dannelse (1).

[adresse] anbefalinger bliver positivt modtaget af
de høringsparter, som har forholdt sig til anbefalingerne i deres svar. Tre
høringssvar tilslutter sig alle fire anbefalinger. Der er derudover nogle
høringssvar, som lægger særlig vægt på de enkelte anbefalinger. Disse svar
fremhæver anbefalingen omkring et øget fokus på sprogindsatsen på 0-6 års
området (3), anbefalingen omkring en indsats i forhold til andelen af elever,
der får mindst karakteren to ved afgangsprøven i dansk og matematik (2) og
anbefalingen omkring et øget fokus på at nedbringe elevernes fravær (1).

Udover at forholde sig til rapportens anbefalinger, gives
der i høringssvarene anbefalinger vedrørende at øge fokus eller iværksætte nye
indsatser inden for følgende områder:

· Kompetenceudvikling og videreuddannelse af medarbejdere (3)

· Elevernes almene dannelse (3)

· Skole-hjem-samarbejde (2)

· Samarbejde mellem lærere og pædagoger, samt inddragelse af flere
pædagoger i undervisningen (2)

· Ledelse og fastlæggelse af klare mål for folkeskolen (2)

· Elevernes trivsel (1)

· Sikre tilstrækkelige ressourcer på skolerne (1)

· Andelen af unge, der er uddannelsesparate (1)

**Økonomiske konsekvenser**

Ingen.

**Børn- og Familieudvalgets møde
den 5. april 2017:**

Anbefales.

**Økonomiudvalgets møde den 19.
april 2017:**

Anbefales.

**Bilag**

|  |  |
| --- | --- |
| Samlede høringssvar vedr. Folkeskolen Kvalitetsrapport 2016 | 326-2017-116800 |
| Høringssvar - Kathøjskolen MED-udvalg og skolebestyrelse | 326-2017-121232 |
| Folkeskolen Kvalitetsrapport 2016 | 326-2017-22837 |
| Strategi og handleplan Hvidebækskolen | 326-2017-22792 |
| Strategi og handleplan Buerup Skole | 326-2017-22789 |
| Strategi og handleplan Gørlev skole | 326-2017-22791 |
| Strategi og handleplan Firhøjskolen | 326-2017-22790 |
| Strategi og handleplan Svallerup Skole | [adresse] |
| Strategi og handleplan Årby skole | 326-2017-22787 |
| Strategi og handleplan Høng Skole | 326-2017-22773 |
| Strategi og handleplan Tømmerup skole | 326-2017-22786 |
| Strategi og handleplan Kathøjskolen | 326-2017-22774 |
| Strategi og handleplan [adresse] | 326-2017-22785 |
| Strategi og handleplan Kirke [adresse] | 326-2017-22775 |
| Strategi og handleplan [adresse] | 326-2017-22776 |
| Strategi og handleplan Skolen på [adresse] 326-2017-22784 |
| Strategi og handleplan Nyrupskolen | 326-2017-22777 |
| Strategi og handleplan Tove Svendsen skolen | 326-2017-22783 |
| Strategi og handleplan Raklev skole | 326-2017-22778 |
| Strategi og handleplan [adresse] | 326-2017-22782 |
| Strategi og handleplan Rynkevangsskolen | 326-2017-22779 |
| Strategi og handleplan [adresse] | 326-2017-22781 |
| Strategi og handleplan Rørby skole | 326-2017-22780 |